b'\n_START_ARTICLE_\nUltimul \xc8\x9b\xc4\x83rm (film din 2000)\n_START_SECTION_\nPrezentare\n_START_PARAGRAPH_\nUltimul \xc8\x9b\xc4\x83rm actualizeaz\xc4\x83 cadrul filmului: acesta are loc \xc3\xaen viitor (fa\xc8\x9b\xc4\x83 de data produc\xc8\x9biei) \xc3\xaen anul 2006, pe submarinul fictiv clasa Los Angeles- USS Charleston (SSN-704) (Nu a existat \xc3\xaen realitate un submarin cu numele USS Charleston, iar SSN-704 este USS Baltimore). Submarinul are motor magnetohidrodinamic, iar codul Morse recep\xc8\x9bionat \xc3\xaen roman \xc8\x99i \xc3\xaen filmul din 1959 a fost \xc3\xaenlocuit cu o transmisie de date a unui laptop dotat cu baterie solar\xc4\x83 din Anchorage, Alaska. R\xc4\x83zboiul nuclear este descris ca fiind un conflict dintre SUA \xc8\x99i China, dup\xc4\x83 ce ultima a invadat Taiwanul._NEWLINE_Comportamentul uman descris \xc3\xaen acest film este mai \xc3\xaentunecat \xc8\x99i mai pesimist fa\xc8\x9b\xc4\x83 de ecranizarea original\xc4\x83 din 1959 \xc3\xaen care ordinea social\xc4\x83 nu se pr\xc4\x83bu\xc8\x99e\xc8\x99te \xc8\x99i bunele maniere r\xc4\x83m\xc3\xa2n. De asemenea, \xc3\xaen acest film apar \xc8\x99i cadavre umane. Finalul difer\xc4\x83 at\xc3\xa2t fa\xc8\x9b\xc4\x83 de roman c\xc3\xa2t \xc8\x99i de primul film: comandantul Towers (Assante) alege s\xc4\x83 moar\xc4\x83 al\xc4\x83turi de Moira (Ward), \xc3\xaen loc s\xc4\x83 mearg\xc4\x83 cu submarinul dincolo de apele teritoriale australiene (ca \xc3\xaen romanul original) sau s\xc4\x83 \xc3\xaencerce s\xc4\x83 revin\xc4\x83 cu echipajul s\xc4\x83u \xc3\xaen Statele Unite ale Americii (ca \xc3\xaen filmul din 1959).'